***Есепке жатқызылатын қосылған құн салығының сомасынан алып тастау***

«Астана-жаңа қала» бойынша Мемлекеттік кірістер басқармасы келесіні хабарлайды, 2018 жылы 1 қантарда енгізілген Салық және бюджетке төленетін басқа да міндетті төлемдер туралы (Салық кодексының) 403 бабында есепке жатқызылатын қосылған құн салығының сомасынан алып тастау рәсімделген.

Бұрын есепке жатқызылатын қосылған құн салығы деп танылған қосылған құн салығы мынадай жағдайларда:

- шот-фактураны және (немесе) өзге де құжатты жазып беру әрекетін (әрекеттерін) сот жеке кәсіпкерлік субъектісі іс жүзінде жұмыстарды орындамай, қызметтерді көрсетпей, тауарларды тиеп-жөнелтпей жасады деп таныған мәміле (операция) бойынша;

- соттың заңды күшіне енген шешімі негізінде жарамсыз деп танылған мәміле бойынша;

- қосылған құн салығын есепке жатқызу үшін негіз болып табылатын құжатта қате көрсетілген сома бөлігінде;

- сот осындай салық төлеушіден тауарлардың, жұмыстардың, көрсетілетін қызметтердің іс жүзінде алынғанын анықтаған мәмілелерді қоспағанда, басшысы және (немесе) құрылтайшысы (қатысушысы) мұндай заңды тұлғаның заңды күшіне енген сот шешімімен анықталған тіркелуіне (қайта тіркелуіне) және (немесе) қаржы-шаруашылық қызметін жүзеге асыруына қатысы болмаған, осы Кодекстің 85-бабы 6-тармағының 2) және 3) тармақшаларына сәйкес салық органының шешімі негізінде қосылған құн салығы бойынша тіркеу есебінен алынған салық төлеушімен іс жүзінде жұмыстарды орындамай, қызметтерді көрсетпей, тауарларды
тиеп-жөнелтпей жасалған мәмілелер бойынша алып тастауға жатады.

Есепке жатқызылатын қосылған құн салығының сомасынан осы бапта көзделген алып тастау ол үшін декларацияда қосылған құн салығы есепке жатқызылатын қосылған құн салығы ретінде танылған салықтық кезеңде жүргізіледі.

«Астана-жана кала» МКБ

Бас маман Акатаева Н.А.